Аляксандар Лукашэнка 22 красавіка прыняў генэральнага пракурора Віктара Шэймана, які даў справаздачу аб выніках працы органаў пракуратуры па забесьпячэньні законнасьці й правапарадку ў краіне. Кіраўнік дзяржавы даручыў пракуратуры ўзмацніць нагляд за захаваньнем заканадаўства пры ажыцьцяўленьні прыватызацыі аб’ектаў дзяржаўнай уласнасьці, прадухіляць спробы пранікненьня ў Беларусь крымінальнага капіталу.